FTSE 100 ลงทุนในดัชนีดังจากแดนผู้ดี
11 พฤษภาคม 2566

FTSE 100 ลงทุนในดัชนีดังจากแดนผู้ดี
ดัชนี FTSE 100 ถูกกำเนิดขึ้นมาจากความร่วมมือระหว่างหนังสือพิมพ์ Financial Times กับ London Stock Exchange เพื่อสร้างดัชนีเพื่อสะท้อนถึงภาพรวมในตลาดหุ้นของประเทศอังกฤษ โดยดัชนี FTSE 100 ประกอบไปด้วยหุ้นใหญ่จำนวน 100 บริษัท เช่น AstraZeneca บริษัทยาชื่อดังระดับโลก, Shell บริษัทพลังงานข้ามชาติ, HSBC Holdings สถาบันการเงินยักษ์ใหญ่, Unilever ผู้นำด้านสินค้าอุปโภคและบริโภค, Diageo ผู้ผลิตสุราดังเจ้าของแบรนด์ Jonnie Walker และอื่นๆ
เริ่มต้นลงทุนผ่านดัชนี FTSE 100
สำหรับนักลงทุนมือใหม่ที่สนใจในดัชนี FTSE 100 แต่ว่าไม่ทราบว่าจะเริ่มต้นลงทุนอย่างไรดี สามารถพิจารณาลงทุนผ่านกองทุน Vanguard FTSE 100 ETF  มุ่งสร้างผลตอบแทนอ้างอิงกับดัชนี FTSE 100 (หุ้น UK ในดัชนี FTSE 100 ตัว) โดยดัชนีใช้วิธีในการคำนวณแบบ Market Cap Weight  (กล่าวคือหุ้นที่มีมูลค่าตลาดสูงจะมีอิทธิพลต่อดัชนีมากกว่าหุ้นที่มีมูลค่าตลาดต่ำ) นอกจากนี้จุดเด่นของกองทุน Vanguard คือมีชื่อเสียงและก่อตั้งมานาน ซึ่งหุ้น 10 อันดับแรกที่กองทุนถือครองมีดังต่อไปนี้
ประเด็นที่นักลงทุนควรทราบก่อนพิจารณาลงทุน
Vanguard FTSE 100 ETF – เคลื่อนไหวไปในทิศทางเดียวกันกับดัชนี FTSE 100 ถ้าดัชนี FTSE 100 ขึ้นราคา ETFs ก็จะปรับตัวขึ้น (ในทางกลับกันถ้าดัชนี FTSE 100 ลง ราคา ETFs ก็จะปรับตัวลงเช่นกัน) โดยราคาสูงสุดในรอบ 52 สัปดาห์อยู่ที่ GBp 35.19 และ ราคาต่ำสุดในรอบ 52 สัปดาห์อยู่ที่ GBp 29.325 โดย ณ ปัจจุบันราคาปิดเมื่อวันที่ 24/04/2023 อยู่ที่ GBp 34.57
หุ้นที่จดทะเบียนในตลาด London Stock Exchange นักลงทุนจะได้รับสิทธิประโยชน์ไม่ต้องเสียภาษีหัก ณ ที่จ่ายจากเงินปันผล (ซึ่งถือว่าเป็นประโยชน์ของนักลงทุน) นอกจากนี้หุ้นบนกระดานจะเทรดเป็นหน่วยเพนนี (GBp) โดย 100 GBp = 1 GBP
Investor Tip:
Vanguard FTSE 100 ETF – ออกโดย Vanguard จดทะเบียนซื้อขายที่ตลาด London Stock Exchange ในประเทศอังกฤษ โดยมุ่งสร้างผลตอบแทนอ้างอิงกับดัชนี FTSE 100 (หุ้น UK 100 ตัว) ซึ่งใช้ Ticker Code ในการซื้อขายว่า “VUKE LN” โดยนักลงทุนต้องแลกเงินเป็นสกุล GBP เพื่อทำการซื้อขาย โดยมีขั้นต่ำในการซื้อขายเป็นจำนวน 1 หุ้น (Trade Lot = 1)
Source: KS Global Invest, CFRA Research, Bloomberg
เปิดพอร์ตลงทุน >> https://ksecurities.co/open-account
Follow us :
LINE : https://ksecurities.co/KS-LineOA
Facebook: https://ksecurities.co/KS-Facebook
Instagram: https://ksecurities.co/KS-Instagram
Twitter: https://ksecurities.co/KS-Twitter
YouTube: https://ksecurities.co/KS-Youtube
#KS #Ksecurities #หลักทรัพย์กสิกรไทย #หุ้นต่างประเทศ #หุ้นสหรัฐ #หุ้นเทค #ผลตอบแทน #FTSE100